Kache'ewaa sünain pütchi

KACHE'EWAA SÜNAIN PÜTCHI".

tü sünüikaa wayuu aju'inajiraasü paala sümaiwa  ayatüinjaatka    Shia waneepiain aashajaanüin. Tü pütchi anasükaa anashaanasü saashajaaya, süno'utia Jee sujuntia atumaa, kajutuka'laka Shia yaawa süpa'a mma. Wayuunaiki sünülia sünüiki wayuu. Eeshi Chira wayuu atüjain ma'in aashajawaa, anaatüin suküaipa wane'e kasachiki süpüla anaawain wayuu nutuma, nia chi wayuu pütchipü'ü münanakai.  Wanee pütchi anale ma'in, kajutusu atumaa, oonoona amaalü, atüjasü wayuu  sünainjee. Anaate'etsü suküaipa wayuu sulu'ujee pütchi, ayaawajaashi wayuu nüchiaanülee süka pütchi anasü. Tü pütchikaa choüjasümain süpüla asakaa, süpüla yootaa natuma wayuu, Wanee Wayuunaiki anasülee saashajaaya eesü kamaneewaa sutuma,anasü süpüla sünaatia akua'ipaa su'utpünaa kasachiki anasü yootaa natuma wayuu su'utpünaa alapajaa, eesü süpüla aanejirawa sünain ayaataajee o'onowaa. 

MAIMA SUKÜAIPA TÜ  PÜTCHIKAA:

Eesü pütchi süpülajatü ee'irajaa jayeechi, eesü tü süpülajatükaa  amaünnajaa, süpülajatüin aküjalaa süchiki wayuu Jee kasakaa süpüshua'a alatüin, müinkaa achiawaa, makatka ekiraajaa tepichi Jee aküjaa suchükua wayuu sümaiwajatü. Tü aküjalaakaa natuma wayuu watta salii suküa'ipa , eesü tü pütchi  kama'aitkaa nakumala laülaayuu, eesü tü asheeitajaayakaa Jee tü wattakaa atuma. sukua'ipa tü anoujalaakaa sütüma wayuu, achukuaa Jee akua'ipaa kama'airüin. Aküjünüsü eekai alatüin, eekai atijalaain, eekai aapapajalaain süpüla apaalaajainjatüin Shia weinshi namüin wayuu.tü pütchikaa aju'itakaa natuma naa Wayuu atijashiikana aashajawaa anasü ma'in suchuntìa, ano'utatsü ma'in tü sulu'ukoo aküjalaa, türaa  pütchi aju'itakaa saashajapa pütchi süjütayaa wane'e kasa meraajuuin antüin miichipa'amüin.

Tü aküjalaakaa natuma wayuu, e'eree  ma'in sunaatüin suchuntìa pütchi süpüla sütüjaanajatüin oo'u  kasakaa süpüshua'a  makatka suküa'ipa  sünüiki  lapü, suküaipaa suutajia wayuu ayuuisü sütüma ousutawaa, shi'irain  wayuu eekai kama'anain, suchükua pülou, suchükua wanülüú  Jee yoluujaa Otta nuchüküa  Maleiwa. 

Suchükua süchira'a  mma, süküjia sünüiki tü wunu'uliakaa, süküjia Shiyoro'olo wuchii, süküjia sünüiki tü wunu'uliakaa saashajaapa sulu'u lapü, sünüiki mmakaa sümüin süchonyuu. Aküjalaa sutuma wayuu. Suchükua chaamaa, suchükua wane'e  tu'unai süchiki   kasakaa süpüshua'a makatka wuchii'i  aliinaalüin.
Akotchajülee sünülia:Ja'anasia wakuwa'ipa